stanford-oval/wikipedia huggingface dataset:
Ju Wenjun

| Ju Wenjun |
| --- | --- |
 Ju Wenjun 2013
Henkilötiedot
Syntynyt: 31. tammikuuta 1991 (ikä 33)
Kansalaisuus:   Kiina
Shakinpelaaja
Titteli:  suurmestari (2014) Naisten suurmestari (2008)
Elo-luku:  2 604 (huhtikuussa 2017) Paras sijoitus: 2. (helmikuussa 2020)
Ju Wenjun (kiin.: 居文君; pinyin: Jū Wénjūn; s. 31. tammikuuta 1991 Shanghai, Kiinan kansantasavalta) on kiinalainen shakin suurmestari ja naisten hallitseva maailmanmestari. Vuonna 2020 hän voitti kolmannen peräkkäisen mestaruutensa.
Ju pelasi itsensä 2004 naisten Aasian mestaruuskilpailuissa kolmanneksi, millä hän ansaitsi osallistumisoikeuden vuoden 2006 maailmanmestaruusturnaukseen. Cup-turnauksessa hän eteni kolmannelle kierrokselle. Vuonna 2012 hän eteni välieriin. Naisten GP-sarjan voitto hänelle tuli 2013–2014. Ju nousi naisten suurmestariksi 2008 ja suurmestariksi 2014, ollen tuolloin Kiinan 31. shakin suurmestari. Hän asui vuonna 2020 syntymäkaupungissaan Shanghaissa ja edusti Shanghain shakkikerhoa Kiinan liigassa.
Toukokuussa 2018 Kiinan Shanghain ja Chongqingin kaupungeissa pelatussa ottelussa hän riisti mestaruuden maannaiseltaan Tan Zhongyilta 5,5–4,5. Samana vuonna hän puolusti mestaruuttaan voittamalla Venäjän Hanty-Mansijskissa 64 pelaajan cup-turnauksen. Finaalissa hän voitti venäläisen Jekaterina Lagnon 5-3. Vuonna 2020 hän voitti kolmannen maailmanmestaruutensa kukistamalla tiukassa, Shanghaissa ja Vladivostokissa pelatussa ottelussa venäläisen Aleksandra Gorjatškinan 8½–7½.
Vaikka onkin kolminkertainen maailmanmestari, vahvuuslukulistan ykköspaikalla hän ei ole ollut koskaan.
Aiheesta muualla

Kuvia tai muita tiedostoja aiheesta Ju Wenjun Wikimedia Commonsissa
FIDE-kortti: Ju Wenjun (englanniksi)
Ju Wenjun ChessGames.com-sivustolla (englanniksi)
John McGinn

John McGinn vuonna 2019.
John McGinn (s. 18. lokakuuta 1994 Glasgow) on skotlantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Aston Villaa.
McGinn nousi St. Mirrenin junioreista edustusjoukkueeseen kaudella 2012–2013. Hän pelasi St. Mirrenissä kolmen kauden aikana 87 Skotlannin Valioliigan ottelua ja teki niissä neljä maalia. Kaudet 2015–2018 hän edusti Hiberniania, ensin kaksi kautta toisella sarjatasolla ja sitten Valioliigassa, jossa hän pelasi 31 ottelua ja teki viisi maalia. Elokuussa 2018 McGinn siirtyi englantilaisseura Aston Villaan, joka keväällä 2019 nousi Englannin mestaruussarjasta Valioliigaan. Englannin Valioliigan kaudella 2019–2020 hän teki maalin heti ensimmäisessä ottelussaan Tottenham Hotspuria vastaan sekä syyskuussa kahdessa peräkkäisessä ottelussa Arsenalia ja Burnleyä vastaan. Hän pelasi kauden aikana 28 valioliigaottelua ja teki edellä mainitut kolme maalia. Hän joutui joulukuussa saamansa nilkkavamman vuoksi jäämään pois kentiltä mutta palasi peleihin kesäkuussa sarjan jatkuessa koronaviruspandemian aiheuttaman tauon jälkeen. Kaudella 2020–2021 hän pelasi 37 valioliigaottelua, jotka kaikki hän oli kentällä alusta loppuun, ja oli poissa vain yhdestä ottelusta varoitustilin täyttymisen vuoksi. Hän teki kolme maalia ja antoi kuusi maalisyöttöä. Seuraavalla kaudella pelaamissaan 35 liigaottelussa hän teki kolme ja syötti neljä maalia. Kaudella 2022–2023 hän pelasi 34 valioliigaottelua, joissa hän teki yhden maalin, ja seuraavalla kaudella 35 valioliigaottelua, joissa hän teki kuusi maalia.
McGinn on pelannut Skotlannin alle 19- ja 21-vuotiaiden maajoukkueissa. Skotlannin A-maajoukkueessa hän pelasi ensimmäisen ottelunsa maaliskuussa 2016 Tanskaa vastaan. Ensimmäisen maajoukkuemaalinsa hän teki 16. A-maaottelussaan syyskuussa 2019 EM-karsintaottelussa Venäjää vastaan. Lokakuussa 2019 hän teki kolme maalia EM-karsintaottelussa San Marinoa vastaan ja marraskuussa maalin Kyprosta sekä kaksi maalia Kazakstania vastaan. Maaliskuun 2021 MM-karsintaotteluissa hän teki yhden maalin Itävaltaa ja kaksi maalia Färsaaria vastaan. Hän pelasi täyden ajan Skotlannin kaikissa kolmessa ottelussa vuonna 2021 järjestetyissä EM-kilpailuissa. Kesäkuun 9. päivään 2024 mennessä hän on pelannut 66 A-maaottelua ja tehnyt niissä 18 maalia.
Jr

Jr voi tarkoittaa seuraavia:
Aero California, IATA-koodi JR, lentoyhtiö
jalkaväkirykmentti, JR, sotilasyksikkö
järjestäytynyt rikollisuus, JR, lyhenne käytössä Suomen Poliisilla.
Japan Railways, JR, japanilainen rautatieyhtiö
Jokioisten rautatie, epävirallinen lyhenne JR, rautatieyhtiö
jääkärirykmentti, JR, sotilasyksikkö
nuorempi, jr., latinan sanasta junior, nimen jälkiliite
Henkilöt

Jr on seuraavien henkilöiden nimi:
JR (s. 1983), ranskalainen taiteilija
Park Jin Young (s. 1994), taiteilijanimi Jr., eteläkorealainen laulaja
Juho Rännäri (1827–1884), taiteilija nimi J.R., suomalainen kirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jr”, voi hakea sivunnimihaulla, laajalla sivunnimihaulla tai tekstihaulla.
Josef Freundorfer

Josef Freundorfer (31. elokuuta 1894 – 11. huhtikuuta 1963) oli saksalainen roomalaiskatolinen piispa. Hänet vihittiin papiksi Passaun hiippakuntaan 29. kesäkuuta 1920 ja nimitettiin Augsburgin hiippakunnan piispaksi 9. heinäkuuta 1949. Piispaksi vihkiminen seurasi 21. syyskuuta. Pääkonsekraattorina toimi Michael von Faulhaber.
Freundorfer osallistui Vatikaanin toiseen kirkolliskokoukseen ja toimi piispana kuolemaansa saakka.
Josef Frans Oskar Idestam

Josef Frans Oskar Idestam (11. syyskuuta 1828 Helsinki – 5. maaliskuuta 1908 Hämeenlinna) oli suomalainen juristi, asianajaja, virkamies ja  valtiopäivämies.
Idestamin vanhemmat olivat vuorimestari Gustaf Idestam ja Anna Sofia Trapp ja puoliso vuodesta 1857 Selma Sofia Utter (k. 1901). Idestam tuli ylioppilaaksi 1846 ja suoritti tuomarintutkinnon 1851, varatuomarin arvon hän sai 1854. Hän oli Turun hovioikeuden ylimääräinen notaari vuodesta 1851 ja Hämeen läänin varalääninsihteeri vuodesta 1855 ja lääninsihteeri 1866–1882. Hämeenlinnassa Idestam toimi myös asianajajana. Hän oli aatelissäädyssä valtiopäiväedustaja  1872.
Idestamin poikia olivat oikeusraatimies Eugen Idestam ja oikeusneuvos Gunnar Idestam.
Juri Kuznetsov

Juri Kuznetsov on ainakin seuraavien henkilöiden nimi:
Juri Kuznetsov (s. 1931), venäläinen, Neuvostoliittoa edustanut, jalkapalloilija
Juri Kuznetsov (s. 1958), venäläinen jalkapalloilija
Juri Kuznetsov (s. 1974), venäläinen jalkapalloilija
Juri Kuznetsov (s. 1971), venäläinen jääkiekkoilija, pelipaikaltaan hyökkääjä
Juri Kuznetsov (s. 1965), venäläinen jääkiekkoilija, pelipaikaltaan puolustaja
Juri Kuznetsov (s. 1946), venäläinen näyttelijä
Juri Kuznetsov (1941–2003), venäläinen runoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juri Kuznetsov”, voi hakea sivunnimihaulla, laajalla sivunnimihaulla tai tekstihaulla.
JuK

| JuK |
| --- | --- |
 JuK KDE:ssä.
Kehityshistoria
Vakaa versio:  24.08.0 (22. elokuuta 2024)
Kehitysversio:  21.07.80 (16. heinäkuuta 2021)
Tiedot
Lisenssi:  GNU General Public License, versio 2.0 tai myöhempi
Aiheesta muualla
Verkkosivusto
Versiohallinta
JuK on avoimen lähdekoodin musiikintoisto-ohjelma. JuK toistaa MP3, Ogg Vorbis ja FLAC -muotoisia äänitiedostoja. Ohjelmassa on mukana tiedostojen tagien muokkaus, kokoelman hallinta ja soittolistat.
JuK kuuluu KDE-työpöytäympäristöön sisältyviin ohjelmiin. Ohjelman painopiste on suurien kokoelmien hallinnassa ja sen ominaisuuksiin kuuluu tagien "arvaaminen" sekä tiedostojen automaatisoitu uudelleen nimeäminen tagien perusteella.
Aiheesta muualla

Kuvia tai muita tiedostoja aiheesta JuK Wikimedia Commonsissa
José Alves de Sà Trindade

José Alves de Sà Trindade (7. lokakuuta 1912 Lagoa Dourada – 8. maaliskuuta 2005) oli brasilialainen roomalaiskatolinen piispa. Hänet vihittiin papiksi 27. maaliskuuta 1937 ja nimitettiin Bonfimin hiippakunnan johtoon 4. syyskuuta 1948. Piispaksi vihkiminen seurasi 21. marraskuuta. Pääkonsekraattorina toimi Helvécio Gomes de Oliveira, jota avustivat João Batista Cavati ja Daniel Tavares Baeta Neves.
Alves de Sà Trindade sai 27. toukokuuta 1956 nimityksen Montes Clarosin piispaksi, jona hän toimi, kunnes jäi eläkkeelle 1. kesäkuuta 1988. Hän osallistui Vatikaanin toiseen kirkolliskokoukseen.
Juhani Murto

Taavi Juhani Murto (9. toukokuuta 1935 Viipuri – 8. tammikuuta 2016 Helsinki) oli suomalainen kemisti. Hän oli Helsingin yliopiston fysikaalisen kemian dosentti 1965–1967 ja apulaisprofessori 1967–1989.
Aiheesta muualla

Juhani Murron muistokirjoitus Helsingin Sanomissa. Käyttäjätunnuksella.
Juri Krimarenko

| Mitalit | Mitalit | Mitalit |  |
| --- | --- | --- | --- |
|  Juri Krimarenko vuonna 2005. |  Juri Krimarenko vuonna 2005. |  Juri Krimarenko vuonna 2005. |  |
Maa:   Ukraina
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Helsinki 2005 | korkeushyppy |  |
Juri Krimarenko (ukr. Юрій Крімаренко, s. 11. elokuuta 1983) on ukrainalainen korkeushyppääjä, maailmanmestari 2005 Helsingistä.
Ennen Helsingin MM-kisoja oli Krіmarenko kesäkuussa hypännyt oman ulkoratojen ennätyksensä 233. Hän ei kuitenkaan lukeutunut edes mitalisuosikkeihin Helsingissä, ja hänen ainoat arvokilpailujen mitalinsa olivat sotilaiden maailmanmestaruus vuodelta 2003, mikä tuli tuloksella 218, ja alle 23-vuotiaiden EM-pronssi 2005 tuloksella 227.
Helsingin kilpailussa ruotsalainen ennakkosuosikki, olympiavoittaja Stefan Holm jäi tulokseen 229. Tasaisessa kilpailussa kahdeksan miestä pudotti toistamiseen korkeudesta 232, peräti 23 kertaa peräkkäin. Viimeisenä hyppyvuorossa ollut Krimarenko, kilpailun tuntemattomin hyppääjä, kuitenkin ainoana pääsi yli kolmannella yrittämällään ja voitti näin maailmanmestaruuden.
Myöhemmin vuonna 2005 İzmirissä järjestetyissä kesäuniversiadeissa Krimarenko sijoittui kuudenneksi tuloksella 220. IAAF:n yleisurheilufinaalissa hän myös ylitti 220, mikä riitti kahdeksanteen sijaan. Hän hyppäsi ennätyksensä 234 Bydgoszczin hallikilpailussa helmikuussa 2007. Osakan MM-kilpailuissa 2007, Pekingin olympialaisissa 2008, Berliinin MM-kilpailuissa 2009, Dohan sisäratojen MM-kilpailuissa 2010, Göteborgin EM-hallikilpailuissa 2013 ja Moskovan MM-kisoissa 2013 Krimarenko jäi karsintaan.
Krimarenko voitti 2009 Euroopan joukkuemestaruuskilpailujen korkeushyppykilpailun tuloksella 231. Hän on voittanut Ukrainan-mestaruuden ulkoradoilla 2005, 2008 ja 2013 sekä sisäradoilla 2013.
Justin Townes Earle

Justin Townes Earle vuonna 2010.
Justin Townes Earle (4. tammikuuta 1982 – 20. elokuuta 2020) oli yhdysvaltalainen laulaja-lauluntekijä. Hänen debyytti-EP:nsä Yuma julkaistiin vuonna 2007 ja Earle ehti julkaista kahdeksan täysipitkää albumia. Vuonna 2009 hänelle myönnettiin American Music Awards -palkinto vuoden nousevana artistina ja vuonna 2011 hänen kappaleensa "Harlem River Blues" valittiin vuoden kappaleeksi.
Justin Townes Earlen isä on muusikko ja lauluntekijä Steve Earle, joka nimesi poikansa ystävänsä ja mentorinsa Townes Van Zandtin mukaan. Nuorena Justin sai vaikutteita Nirvanalta, Leadbellylta ja Bob Dylanilta.
Jussi Nykänen

Jussi Nykänen on Rovaniemellä asuva laulaja, huuliharpisti ja kitaristi, joka esiintyy yhtyeissä Greenhouse A.C., New Rising Suns ja Wristshakers. Hänen muita yhtyeitään ovat olleet mm. Harvester ja Funhouse 5.
Jrue Holiday

| Jrue Holiday |
| --- | --- |

Henkilötiedot
Koko nimi:  Jrue Randall Holiday
Syntynyt: 12. kesäkuuta 1990 (ikä 34) Chatsworth, Kalifornia
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  193 cm
Paino:  93 kg
Nyk. joukkue:  Boston Celtics
Sarja:  NBA
NBA-varaus:  17. varaus 2009 (Philadelphia 76ers)
Pelaajaura
Seurajoukkueet
2009–2013 2013–2020 2020–2023 2023–:  Philadelphia 76ers New Orleans Pelicans Milwaukee Bucks Boston Celtics
Maajoukkueet
2021–:   Yhdysvallat
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Tokio 2020 |  |  |
|  Kultaa | Pariisi 2024 |  |  |
Jrue Randall Holiday (s. 12. kesäkuuta 1990 Chatsworth, Kalifornia) on yhdysvaltalainen koripalloilija, pelipaikaltaan pelintekijä. Hän pelaa NBA:n Boston Celticsissä ja on ammattilaisurallaan edustanut myös Philadelphia 76ersiä, New Orleans Pelicansia ja Milwaukee Bucksia.
Holiday oli NBA-historian ensimmäinen 1990-luvulla syntynyt pelaaja.
Holiday on naimisissa jalkapallon olympiavoittaja ja maailmanmestari Lauren Holidayn (o.s. Cheney) kanssa. Holidayn sisaruksista myös isoveli Justin Holiday on pelannut NBA:ssa.
Ammattilaisura

Philadelphia 76ers varasi UCLA:n yliopiston joukkueessa, UCLA Bruinsissa pelanneen Holidayn vuoden 2009 NBA:n varaustilaisuuden ensimmäisellä kierroksella, tilaisuuden 17. pelaajana. 76ers myi hänet New Orleans Pelicansiin vuoden 2013 varaustilaisuuden yhteydessä.
Holiday siirrettiin Milwaukee Bucksiin marraskuussa 2020, ja kesällä 2021 Holiday voitti Bucksissa NBA:n mestaruuden. Hän jatkoi Bucksissa vuoteen 2023, jolloin hän vaihtoi Boston Celticsiin, missä hän voitti 2024 uransa toisen NBA-mestaruuden.
Holiday valittiin Yhdysvaltain miesten maajoukkueen kokoonpanoon Tokion kesäolympialaisiin 2020, missä maa voitti kultaa. Holiday oli voittamassa toista olympiakultaansa Pariisissa 2024.
José Alves da Costa

José Alves da Costa DC (20. huhtikuuta 1939 Catanduva – 4. joulukuuta 2012) oli brasilialainen roomalaiskatolinen piispa. Hänet vihittiin papiksi 21. helmikuuta 1965 ja nimitettiin Ponta Grossan hiippakunnan vihkipiispaksi sekä Thubursicumin titulaaripiispaksi 3. tammikuuta 1986. Piispaksi vihkiminen seurasi 21. helmikuuta. Pääkonsekraattorina toimi Carlo Furno, jota avustivat Geraldo Claudio Luiz Micheletto Pellanda ja Getúlio Teixeira Guimarães.
Alves da Costa sai 8. toukokuuta 1991 nimityksen Corumbán piispaksi, jona hän toimi, kunnes erosi tehtävistään 21. heinäkuuta 1999.
Jussi Nyström

| Jussi Nyström> Henkilötiedot |
| --- | --- |
Koko nimi:  Jussi Nyström
Syntynyt: 2. toukokuuta 1989 (ikä 35)
Kansalaisuus:   Suomi
Futsalpelaaja
Lempinimi:  Junnu
Pituus:  182 cm
Paino:  80 kg
Nyk. joukkue:  Akaa Futsal
Sarja:  Futsal-liiga
Pelaajaura
Ammattilaisjoukkueet
2011–2015 2015  2016–:  KylVe Ilves FS Akaa Futsal
Jussi Nyström (s. 2. toukokuuta 1989) on suomalainen futsalpelaaja, joka edustaa Futsal-liigassa pelaavaa Akaa Futsalia. Nyström toimi myös seuran toiminnanjohtajana vuodet 2018-2019.
Pelipaikaltaan Nyström on pohjapelaaja. Kaudella 2016-2017 Nyström voit­ti Fut­sal-lii­gan maa­li­pörs­sin 33 osu­mal­la ja oli 39 te­ho­pis­teel­lä pörs­si­kak­ko­nen.Kaudella 2020-2021 Nyström valittiin maaliskuussa kuukauden parhaaksi pelaajaksi. Futsalmaajoukkuetta Nyström on edustanut kahdeksassa maaottelussa.
Nyström edusti vuodet 2011–2014 Kylmäkosken Veikkoja. Vuonna 2014 futsalseura eriytyi emoseura KylVestä ja alkoi operoida uutena seurana Leijona Futsalina. Vuonna 2019 seura muutti nimekseen Akaa Futsal. Kauden 2015–2016 Nyström aloitti Ilveksessä, mutta palasi kevätkaudeksi takaisin Leijona Futsaliin.
Jari ja Kari

| Jari ja Kari |
| --- | --- |
Kestoaika:  10 min
Pääosissa:  Kari Hietalahti Jukka Rasila
Alkuperämaa:  Suomi
Alkuperäiskieli:  suomi
Verkko:  Yle TV2
Julkaistu:  2014
Jaksoja:  10
Tuotanto
Vastaava(t) tuottaja(t):  Juuso Räsänen
Ohjaaja(t):  Petteri Summanen
Käsikirjoittaja(t):  Petteri Summanen
Säveltäjä(t):  Manne Railo
Kuvaaja(t):  Matti Eerikäinen
Seuraaja:  Jarin ja Karin kesäloma (2019)
Aiheesta muualla
IMDb 
Jari ja Kari on Petteri Summasen käsikirjoittama ja ohjaama kymmenosainen lasten televisiosarja vuodelta 2014. Jaria näyttelee Kari Hietalahti ja Karia Jukka Rasila. Humoristinen ja opettavainen sarja perustuu samojen tekijöiden televisiosarjan JugiStyle (Sub, 2009) parodisiin hahmoihin Jari ja Kari, jotka tätä sarjaa varten on siistitty ja sovitettu lasten turvallisesti katsottaviksi eli turha kaksimielisyys on jätetty pois. Sarja on tehty myös isommalla budjetilla, mikä näkyy lopputuloksen huolellisuudessa.
Hahmoista tuuheaviiksinen Jari on enemmän äänessä ja puhuu ystävällisesti huolellista yleiskieltä suoraan kameralle. Kierosilmäinen Kari on vähäpuheisempi, aluksi hieman hidasälyiseltä ja asioita sekoittavalta vaikuttava, mutta osoittaa yllättävillä lyhyillä tokaisuillaan usein ymmärtävänsä asiat paremmin ja nopeammin kuin Jari – kunhan Jari ensin ymmärtää mitä Kari milloinkin tarkoittaa. Sarjan huumori perustuu paljolti hahmojen väliseen dialogiin, jossa Kari keskeyttää Jarin selväsanaista puhetta erikoisilla, toistoon perustuvilla hokemillaan (kuten ”Kova ääni!”). Kari on ilmeisesti jonkinlainen aikuiseksi varttunut erityislapsi, ehkä kehitysvammainen, mutta tätä seikkaa ei mitenkään korosteta. Jukka Rasila sanoo etukäteen pelänneensä hahmon vastaanottoa, mutta se on kuitenkin ollut valtaosin myönteistä. Kehitysvammaliiton viestintäpäällikkö Anneli Puhakka kehui blogitekstissään Jaria ja Karia ”yksilöllisyyden lähettiläiksi”, mutta kertoo saaneensa myös toisenlaista palautetta.
Keskeinen tapahtumapaikka sarjan kohtauksille on Jarin ja Karin puutyöverstas, jossa he askartelevat linnunpönttöjä ja mitä milloinkin. Sarjassa opetetaan myös muun muassa uimahallissa käyntiä, puhelimen käyttöä ja juhlien järjestämistä.
Jari ja Kari sai viisi vuotta myöhemmin jatkoa sarjasta Jarin ja Karin kesäloma (2019), jossa hahmot saavat salaisen tehtävän ja matkailevat ympäri Suomea sitä selvittämässä vanhalla matkailuautolla nimeltä Kolina. Mukana on myös papukaija nimeltä Kaija.
Jaksot

Uimahallireissu
Linnunpönttö
Puhelu
Välipala
Pukeudutaan
Teatteria
Musisointia
Taikatemppuja
Leija
Juhlat
Aiheesta muualla

Jari ja Kari katsottavissa Yle Areenassa
Johanna Mappes

Riitta Johanna Mappes (s. 13. lokakuuta 1965 Valkeakoski) on suomalainen evoluutioekologi ja professori. Hän toimii ekologian professorina Helsingin yliopistossa. Mappes keskittyy tutkimuksessaan lajienvälisiin vuorovaikutussuhteisiin, erityisesti kemiallisesti puolustautuvien saaliseläinten varoitussignaalien ja mimikrian evoluutioon mutta myös suvullisen ja suvuttoman lisääntymisen sekä bakteerien virulenssin evoluutioon.
Akateeminen ura

Mappes valmistui Jyväskylän yliopistosta filosofian maisteriksi 1991 ja filosofian tohtoriksi 1994. Hänen väitöskirjatyönsä käsitteli koivuluteiden (Elasmucha grisea) lisääntymistaktiikkaa ja jälkeläisten hoitoa. Hänen muita tutkimuslajejaan ovat muun muassa täpläsiilikäs (Parasemia plantaginis), kyy, koloradonkuoriainen (Leptinotarsa decemlineata) ja Hygrolycosa rubrofasciata –hämähäkki.
Mappes on valmistumisensa jälkeen toiminut tutkijana Jyväskylän yliopiston bio- ja ympäristötieteiden laitoksella. Hän toimi vuosina 1996–2004 myös Suomen Akatemian akatemiatutkijana. Vuonna 2002 hänet nimitettiin ekologian ja ympäristönhoidon määräaikaiseksi professoriksi Jyväskylän yliopistoon. Mappes sai vuonna 2003 Suomen Akatemian kannustuspalkinnon (“Young Dynamic Researcher Award”) tutkimusansioistaan, erityisesti nk. keinomaailmamenetelmän (novel world) käytöstä varoitussignaalien evoluution tutkimuksessa.
Mappes on toimi evoluutioekologian vakinaisena professorina Jyväskylän yliopistossa vuosina 2008-2020 . Yliopistoviran ohella hän toimi Suomen Akatemian määräaikaisena akatemiaprofessorina toimikaudella 2009–2013. Mappes johti vuosina 2012–2017 Suomen Akatemian nimeämää biologisten vuorovaikutusten huippututkimusyksikköä.
Vuonna 2020 Mappes siirtyi Helsingin yliopiston bio- ja ympäristötieteellisen tiedekuntaan ekologian professoriksi
Mappes on Suomen Tiedeseuran jäsen.
Tutkimusalana peto-saalis -vuorovaikutussuhde

Saalistaminen tai loisinta aiheuttaa saaliseliölle painetta kehittää puolustuskeinoja, kuten myrkkyjä, käyttäytymistä tai suojaväritystä. Saalistaja puolestaan joutuu reagoimaan näihin suojautumisstrategioihin. Mappes on selvittänyt, miten saaliin ja saalistajan tai loisen ja isäntäeliön vuorovaikutus kehittyy. Lajien keskinäisen vuorovaikutuksen lisäksi myös taudit ja pedot vaikuttavat saalistaja-saalis -parin evolutiiviseen kehitykseen. Mappesin tutkimuksella pedon ja saaliin suhteesta voi olla huomattavia taloudellisia tai terveydellisiä merkityksiä, sillä esimerkiksi mikrobit voivat suojakeinona kehittää virulentin kannan eli ne voivat alkaa aiheuttamaan tauteja.
Josef Ferstl

Josef Ferstl
Josef Ferstl (s. 29. joulukuuta 1988) on saksalainen alppihiihtäjä, joka edustaa SC Hammeria.
Ferstl kilpaili alppihiihdon maailmancupissa ensimmäisen kerran Garmisch-Partenkirchenin syöksylaskussa helmikuussa 2007. Ensimmäiset maailmancupin pisteensä hän saavutti Wengenin superalppiyhdistetyssä tammikuussa 2013 oltuaan 30:s. Kymmenen parhaan joukkoon hän sijoittui ensimmäisen kerran Garmisch-Partenkirchenissä helmikuussa 2013 oltuaan syöksylaskussa yhdeksäs. Ensimmäisen palkintosijansa, ja samalla voittonsa, hän saavutti Val Gardenan supersuurpujottelussa joulukuussa 2017. Edellinen saksalaisvoittaja miesten supersuurpujottelun maailmancupissa oli Markus Wasmeier Lake Louisessa 1991 Ferstl voitti Kitzbühelin supersuurpujottelun 2019.
Ferstl on osallistunut MM-kilpailuihin 2015, 2017 ja 2019 sekä olympialaisiin 2018 ja 2022. Åren MM-kilpailuissa 2019 hän sijoittui supersuurpujottelussa kuudenneksi.
Aiheesta muualla

Wikimedia Commonsissa on kuvia tai muita tiedostoja aiheesta .
Jope Ruonansuu presidentiksi

| Jope Ruonansuu presidentiksi Jope Ruonansuu |
| --- | --- | --- |

Studioalbumin tiedot
 Äänitetty : 1993
 Julkaistu: 1993
 Formaatti: CD, C-kasetti
 Tuottaja(t): Jope Ruonansuu, Risto Asikainen, Ilkka Vainio
 Tyylilaji: huumori
 Kesto: 49.31
 Levy-yhtiö: Edel Records Finland
 Levymerkki: Audiovox Records
Jope Ruonansuun muut julkaisut
| Politiikkaa ja erotiikkaa 1993 | Jope Ruonansuu presidentiksi 1993 | Kiikun kaakun 1994 |
Jope Ruonansuu presidentiksi on Jope Ruonansuun vuonna 1993 julkaistu viides studioalbumi.
Albumin teemana on Ruonansuun kuvitteellinen presidenttiehdokkuus. Joidenkin kappaleiden välillä tulee lyhyitä vaalimainoksia, minkä lisäksi albumin sketsit liittyvät usein poliitikkoihin. Esimerkiksi ”Teijan keittiö” -sketsissä vuoden 1994 presidentinvaalien ehdokkaat Paavo Väyrynen, Raimo Ilaskivi ja Martti Ahtisaari ovat keittämässä Teija Sopasen kanssa pontikkaa.
Kultalevy myönnettiin vuonna 1994. Albumia on myyty yhteensä yli 33 000.
Kappaleet

Maha – 3.22
Täällä Aarne Tanninen – 2.46
Lupaan kaiken – 2.28
Pikkuhiivassa kautta maan – 0.10
It's My Wife – 2.34  (tyyliparodia Dr. Albanin kappaleesta It’s My Life)
Jopen vaalitoimisto 1. – 0.57
Jasser Arafat – 3.17
Tänään tämä – 0.09
Galluppi – 1.56
Se raavaampi lappilainen – 0.10
Musta hevoinen – 2.57
Postipekan haarakonttori – 0.44
Juodaan vodkaa – 3.17  (alkuperäinen kappale: Juodaan viinaa)
Teijan keittiö – 2.14
Ritke Vorresteri – 2.13
Teijan keittiö jatkuu – 1.17
Ryvetytään jätkät me kunnolla – 2.13
Kun olet päättänyt – 0.11
My Name is Kääriäinen – 2.28
Manun puhe – 2.57
Suomi valmiina nousuun – 2.30
Jopen vaalitoimisto 2. – 1.37
Kaiken takana (on piilossa) – 1.26  (alkuperäinen kappale: Kaiken takana on nainen)
120 kg:n varmuudella – 0.10
Päin seinää – 2.35
Isä meidän – 0.14
Paavo kaahaa – 2.20
Tekijät

Jope Ruonansuu – tuottaja
Risto Asikainen – tuottaja, äänittäjä, miksaaja
Ilkka Vainio – tuottaja
Mika Jussila – masteroija